Pesma za Evroviziju '23

**Pesma za Evroviziju ’23 (**kolokvijalno **Beovizija 2023)** bilo je drugo izdanje Pesme za Evroviziju, takmičenja kojim se odlučio predstavnik Srbije na Pesmi Evrovizije 2023. U organizaciji Radio-televizije Srbije (RTS), takmičenje se sastojalo od dve polufinalne večeri, koje su održane 1. i 2. marta, kao i finalne večeri 4. marta. U polufinalima se takmičilo po 16 pesama, od kojih je iz svakog po 8 prošlo u finale. Rezultati sve 3 večeri bili su odlučeni kombinacijom glasova publike i žirija u omeru 50:50, tako što su publika i stručni žiri dodelili po jedan set od 12, 10 i 8—1 poen za svojih 10 omiljenih pesama. Pobednik takmičenja je bio -{Luke Black}- sa pesmom „Samo mi se spava”.

## Format i pravila
Za 2023. godinu, RTS je ponovo organizovao nacionalno finale kako bi odabrao svog predstavnika. Konkurs za slanje prijava je otvoren 1. septembra 2022. godine, na dan početka sezone Pesme Evrovizije 2023, a bilo je predviđeno da se zatvori 15. novembra 2022. godine. Konkurs je, uoči zatvaranja, produžen do 1. decembra 2022. godine.

Na veb-sajtu RTS je, 1. septembra 2022. godine, otkriven pravilnik takmičenja, kao i pravila konkursa. Mora da bude poslat finalni ili kvalitetni demo snimak kompozicije koja nije izvedena u celini ili u delovima pre 1. septembra 2022. godine i da bude u trajanju do 3 minuta. Svi izvođači koji su se prijavili su morali da imaju 16 godina 1. maja 2023. godine i da budu državljani Republike Srbije. Tekstovi pesama su smeli da budu samo na zvaničnim jezicima Srbije. Sve prijave su morale da sadrže podatke o autorima i izvođačima, naziv pesme, tekst pesme, biografije, fotografije, podatke o društvenim mrežama, kontakt adresu, broj telefona i imejl adresu. Maksimalan broj izvođača jedne kompozicije je 6. Takođe je navedeno da RTS ima pravo da otkaže nacionalno finale u slučaju da ni jedna kompozicija ne zadovoljava kriterijume, RTS ima pravo da nacionalno finale otkaže i samostalno odabere pesmu (izvan pristiglih kompozicija). RTS takođe može da otkaže izbor ako epidemiološke mere koje budu na snazi ne dozvoljavaju održavanje takmičenja. Prijave se šalju onlajn.

Dana 31. decembra 2022. godine, glavna urednica zabavnog programa RTS-a Olivera Kovačević je u emisiji Šarenica otkrila da će se nacionalni izbor Srbije za Pesmu Evrovizije 2023. sastojati od dva polufinala i finala, te da će se takmičarske večeri održati 1, 2. i 4. marta 2023. godine.

### Pravila glasanja
Svake večeri, žiri i publika dodeljuju 12, 10 i 8—1 poen za svojih 10 omiljenih pesama. U polufinalima, 8 pesama koje su ostvarile najbolji rezultat prolaze u finale. U finalu, pesma sa najviše poena je pobednik. U slučaju nerešenog rezultata, ona pesma koja je imala više poena publike je završila sa boljim rezultatom. U slučaju da dve ili više pesama imaju isti broj poena žirija, ona pesma koja je imala više 12 poena je završila sa boljim rezultatom. Ako je rezultat i dalje nerešen, proces se ponavlja sa 10 poena. Proces se ponavlja sa svim poenima sve dok izjednačenje nije rešeno. U slučaju da se izjednačenje ne može prelomiti na ovaj način, redosled kojim je predsednik žirija ocenio ove pesme se koristi da se izjednačenje prelomi. Ako predsednik žirija nije glasao ni za jednu od pesama u izjednačenju, mora pismeno da se izjasni o njihovom plasmanu odmah po dobijenim rezultatima žirija.

### Voditelji
Voditelji programa su bili Dragana Kosjerina i Milan Marić na glavnoj pozornici, a Stefan Popović i Kristina Radenković si bili domaćini bekstejdža.

## Učesnici
RTS je do kraja perioda za prijave dobio oko 185 prijava. Novine Blic su 22. decembra 2022. godine objavile spisak izvođača za koje su tvrdili da će se naći među učesnicima izbora. Na spisku su bili Frajle, Dragan Kojić Keba, Goca Lazarević, Tijana Dapčević i Princ od Vranje. Potom, 3. januara 2023. godine, novine Telegraf objavljuju spisak 36 izvođača za koje tvrde da su učesnici Pesme za Evroviziju ’23. Jedno od imena na spisku bila je Tijana Bogićević, predstavnica Srbije na Pesmi Evrovizije 2017, koja je svoje učešće osporila. Ubrzo nakon, Telegraf je svoj članak obrisao. RTS tvrdi da je spisak lažan i da će pravi spisak biti objavljen 9. januara.

Zvanična lista 32 učesnika Pesme za Evroviziju ’23 je otkrivena 9. januara 2023. godine. Pesme su objavljene 2. februara 2023. godine na zvaničnom -{YouTube}- kanalu RTS-a za Pesmu Evrovizije.

### Optužbe za favoritizam, nepotizam i sukob interesa
Po objavljivanju spiska, više izvođača koji nisu dospeli na spisak je iskazalo svoje nezadovoljstvo. Dragan Kojić Keba je izjavio da je RTS-ov žiri pun predrasuda, naročito o tome da pevači narodne muzike ne mogu da učestvuju na Pesmi Evrovizije. Sara Milutinović, koja je napisala pesmu „Rijeka bez imena” koja je predstavljala Bosnu i Hercegovinu na , takođe nije prošla konkurs. Izjavila je da želi da zna ko su bili članovi stručnog žirija, kao i kriterijumi po kojima se biraju pesme, kao i da nekoliko imena sa spiska učesnika imaju veze sa RTS-om, te da je potrebno ispitati legitimnost izbora i potencijalni nepotizam. Saša Mirković izjavio je da je Sara Milutinović jedna od najboljih srpskih kompozitorki i da je nedopustivo to što nije prošla konkurs, a da je Goca Lazarević trebalo da dobije šansu da učestvuje „jer je dovoljno zadužila kulturnu scenu Srbije”.

## Takmičarske večeri
### Polufinala
Članovi žirija u polufinalima su bili:
*Maja Cvetković — pevačica i kompozitorka
*Ana Stanić — pevačica i kompozitorka
*Vojislav Aralica — muzički producent i aranžer
*Filip Bulatović — dirigent
*Zoran Lesendrić — predsednik žirija, kompozitor i producent

#### Prvo polufinale

Prvo polufinale održano je 1. marta 2023. godine. Redosled nastupa je otkriven 27. januara 2023. godine. U revijalnom delu je nastupala Konstrakta koja je izvela „”, svoju novu pesmu „Evo, obećavam!”, kao i pesmu Sabahudina Kurta „Život je sklopio krug” sa .

Osam pesama iz ovog polufinala se plasiralo u finale. Nakon objave finalista, finalisti su izvlačili svoj redosled nastupa u finalu.

#### Drugo polufinale

Drugo polufinale održano je 2. marta 2023. godine. Redosled nastupa je otkriven 27. januara 2023. godine. U revijalnom delu takmičenja, grupa Biber je izvela pesmu „-{Stefania}-” -{Kalush Orchestra}-, a različiti izvođači izveli su splet pesama sa Evrovizije. Zorja je izvela „Lane moje” Željka Joksimovića, Stevan Anđelković je izveo „Fairytale” Aleksandra Ribaka, Sanja Vučić je izvela „Wild Dances” Ruslane, Ivana Peters je izvela pesmu „-{Euphoria}-” Lorin, Alen Ademović je izveo pesmu „-{OPA!}-” Georgiosa Alkaiosa, a bend Zbogom Brus Li je izveo pesmu „-{Trenulețul}-” -{Zdob și Zdub}--a i -{Frații Advahov}-. Tokom prenosa drugog polufinala, nastup -{Nadia}--e je naišao na tehničke probleme, te je ona nastupila ponovo pošto su sve pesme izvedene.

Osam pesama iz ovog polufinala se plasiralo u finale. Nakon objave finalista, finalisti su izvlačili svoj redosled nastupa u finalu.

### Finale
Finale je održano 4. marta 2023. godine. U finalu je učestvovalo 16 pesama, po 8 koje su se plasirale iz svakog polufinala. Takmičari su redosled svojih nastupa izvlačili tokom polufinala. U činu otvaranja, voditelji su izveli pesmu „” -a. U revijalnom delu programa je odana počast bendu . Naiva, Iva Lorens, Dejan Cukić, Gordan Kičić, Oliver Nektarijević i Srđan Gojković su izveli splet pesama tog benda. Pobednik je bio - sa pesmom „Samo mi se spava”, te će on predstavljati Srbiju na  u Liverpulu.

Članovi žirija u finalu su bili:
*Lena Kovačević — pevačica, kompozitorka i tekstopisac
*Dragan Đorđević — profesor violončela na Fakultetu muzičke umetnosti, član sastava Nemanje Radulovića
*Nevena Božović Ivanović — pevačica, predstavnica Srbije na Pesmi Evrovizije 2019. kao solo izvođačica i 2013. kao deo grupe Moje 3
*Slobodan Veljković - -{Coby}- — reper, tekstopisac i producent
*Aleksandar Lokner — predsednik žirija, aranžer, pijanista i član grupe Bajaga i instruktori

## Ostale nagrade
### OGAE Srbija

Nagrada OGAE Srbije za najbolju pesmu Pesme za Evroviziju ’23 pripala je -u sa pesmom „Samo mi se spava” sa 275 poena. Drugo mesto pripalo je Filipu Balošu sa pesmom „Novi plan drugi san” sa 262 poena, dok je treće mesto osvojila Zejna sa pesmom „Rumba” i 174 poena. U isto vreme, Baloš je izabran za predstavnika Srbije na .

## Prenosi i gledanost
Sve tri takmičarske večeri su se prenosile na programima RTS 1 i RTS Svet, na kao i na zvaničnom  kanalu RTS-a za Pesmu Evrovizije.

## Povezano
* Pesma Evrovizije 2023.

## Napomene


## Reference

## Vanjske veze
* Prvo polufinale na platformi <span lang="en">Youtube</span>
* Drugo polufinale na platformi <span lang="en">Youtube</span>
* Finale na platformi <span lang="en">Youtube</span>